Είναι η δεύτερη φορά που έχουμε τη χαρά να μείνουμε στο διαμέρισμα του Γιώργου. Τις αρετές του διαμερίσματος τις γνωρίζαμε από την πρώτη μας επίσκεψη. Η ιδανική τοποθεσία για εμάς (7 λεπτά με τα πόδια από το σταθμό του ΟΣΕ, λίγο παραπάνω από 10 λεπτά από την Πλατεία Αριστοτέλους), μεγάλο supermarket στα 30 μέτρα και το ίδιο το διαμέρισμα που είναι καθαρό, καλοστημένο και "user friendly". Αυτό όμως που κρατάμε περισσότερο είναι το πόσο σπουδαίος οικοδεσπότης είναι ο Γιώργος. Πάντα πρόθυμος να εξυπηρετήσει και να κάνει τη διαμονή μας καλύτερη, είχε διαρκώς το νου του στο να μη μας λείψει τίποτα στις 8 μέρες που μείναμε στη Θεσσαλονίκη. Φύγαμε παίρνοντας μαζί μας υπέροχες αναμνήσεις και ο Γιώργος είναι υπεύθυνος για πολλές από αυτές.